Source: http://insr.sk/informacie-pre-klientov/informacie-pred-uzatvorenim-poistnej-zmluvy/
Timestamp: 2019-04-20 00:39:15+00:00

Document:
C&C | Informácie pred uzatvorením poistnej zmluvy
Informácie pred uzatvorením poistnej zmluvy (PDF)
Informácie o spoločnosti a finančných sprostredkovateľoch
Spoločnosť C&C Insurance service, s.r.o., so sídlom Palisády 33, 811 09 Bratislava, IČO: 35 895 543, zapísaná v Obchodnom registri Okresného súdu Bratislava I, oddiel: Sro, vložka číslo: 32669/B, registrovaná v registri finančných agentov, podregister poistenia alebo zaistenia vedenom Národnou bankou Slovenska ako samostatný finančný agent (ďalej len „SFA“), registračné číslo: 28670, vykonáva finančné sprostredkovanie na základe zákona č. 186/2009 Z.z. o finančnom sprostredkovaní a finančnom poradenstve (ďalej len „zákon“) a o zmene a doplnení niektorých zákonov. Spoločnosť C&C Insurance service, s.r.o. má uzatvorené zmluvy s poisťovňami (zoznam poisťovní) podľa § 7 zákona, ktoré majú nevýhradnú povahu.
Podriadený finančný agent (ďalej len „PFA“) vykonáva finančné sprostredkovanie na základe písomnej zmluvy, predmetom ktorej je výkon finančného sprostredkovania výhradne pre spoločnosť C&C Insurance service, s.r.o.
SFA a PFA sú zapísaní v registri finančných agentov, podregister poistenia alebo zaistenia, vedenom Národnou bankou Slovenska. Registračné číslo PFA je uvedené na zázname o sprostredkovaní. Údaje o finančnom agentovi je možné overiť na internetovej stránke https://regfap.nbs.sk/search.php.
Informácie k sprostredkúvanej finančnej službe
Poisťovňa povinná pri poskytovaní poistných produktov dodržiavať podmienky stanovené zákona č. 39/2015 Z. z. o poisťovníctve a o zmene a doplnení niektorých zákonov, ktorý zároveň určuje spôsoby a systém ochrany pred zlyhaním poisťovní pri výkone ich činnosti. Dozor nad činnosťou poisťovne vykonáva Národná banka Slovenska.
Podstatné náležitosti poistnej zmluvy sú definované ustanoveniami Občianskeho zákonníka, poistnej zmluvy, ktorou sa daný produkt dojednáva a poistných podmienok a ďalších dokumentov, na ktoré sa taká poistná zmluva odvoláva.
SFA ani PFA nemá kvalifikovanú účasť na základnom imaní alebo na hlasovacích právach poisťovne. Zároveň poisťovňa alebo osoba ovládajúca poisťovňu nemá kvalifikovanú účasť na základnom imaní alebo hlasovacích právach finančného agenta.
Klient môže podať sťažnosť na vykonávanie finančného sprostredkovania finančným agentom písomnou formou na adresu SFA, pričom zo sťažnosti musí byť zrejmý dátum jej podania, kto ju podáva, čoho sa týka (predmet sťažnosti) a čoho sa sťažovateľ domáha. Ak je sťažovateľom fyzická osoba, sťažnosť musí obsahovať meno, priezvisko a adresu bydliska fyzickej osoby. Ak je sťažovateľom právnická osoba, sťažnosť musí obsahovať názov alebo obchodné meno a adresu sídla právnickej osoby. SFA do 30 dní od doručenia sťažnosti bude klienta písomne informovať o spôsobe jej vybavenia. Ak si vybavenie sťažnosti vyžaduje dlhšie obdobie, je možné lehotu podľa predchádzajúcej vety predĺžiť, o čom bude sťažovateľ bezodkladne upovedomený.
Poskytovanie a ochrana osobných údajov a nakladanie s nimi
Na účely vykonávania finančného sprostredkovania, na účely identifikácie klienta a na ďalšie účely je SFA a PFA oprávnený od klienta alebo zástupcu klienta, a to aj opakovane, požadovať poskytnutie osobných údajov v rozsahu stanovenom zákonom (§ 31, ods. 1 a 2), hlavne titul, meno, priezvisko, trvalý pobyt, adresa prechodného pobytu, rodné číslo, štátna príslušnosť, druh a číslo dokladu totožnosti, telefónne číslo, adresa elektronickej pošty a pod. a to aj kopírovaním, scanovaním alebo iným zaznamenávaním aj bez súhlasu dotknutej osoby. Taktiež je oprávnený tieto údaje aj bez súhlasu dotknutej osoby zaznamenávať, uchovávať, využívať a inak spracúvať.
SFA a PFA je oprávnený sprístupniť a poskytovať tieto údaje na spracúvanie aj iným osobám v zmysle § 31 zákona najmä pre potreby správy zmlúv, správy informačného systému a likvidácie. Klient pred uzavretím poistnej zmluvy bol oboznámený so všetkými skutočnosťami vyplývajúcimi z § 19 a § 20 zákona č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“) a dáva súhlas, aby si SFA splnil oznamovaciu povinnosť podľa § 19 a § 20 zákona o ochrane osobných údajov zverejnením znenia tejto oznamovacej povinnosti na svojom webovom sídle.
V prípade, že klient alebo jeho zástupca údaje vyžiadané SFA alebo PFA neposkytne, SFA a PFA nesmie klientovi poskytovať finančné sprostredkovanie.
SFA prijíma peňažné plnenie za sprostredkovanie príslušnej poistnej zmluvy vo forme provízie od poisťovne. SFA informuje klienta, že môže požiadať o zverejnenie výšky tohto plnenia.
Poplatky spojené s finančným sprostredkovaním
Služby spojené s finančným sprostredkovaním poskytujeme klientom bezplatne a okrem bežných platieb za sprostredkovanú finančnú službu s ňou nie sú spojené žiadne ďalšie poplatky alebo iné platby.

References: § 7
 § 31
 § 19
 § 20
 § 19
 § 20